open-index/open-wikipedia-markdown huggingface dataset:
Gua Agop Batu Tulug

**Gua Agop Batu Tulug** nopo nga iso kinoyonon arkeologi i poinladsong id Sabah, Malaysia om sumuku kumaa piipiro gua id piras do watu kapur di otidong id Kinabatangan.

## Etimologi
Ngaran diti nopo nga kopogiomungan do hogot mantad tolu boros: agop id suang do boros Sungai i kirati do "gua", batu id boros Melayu i kirati do "watu" om *tulug* nopo nga naanu mantad boros Cebuano (mogoit rati di miagal id suang do boros Sungai) i kirati do "mongoi odop", sumuku do tionon do pamalabangan do rata.

## Sajara

Gunoon o gua diti sabaagi kinoyonon pamalabangan mantad po 500 gisom 900 toun di pogulu miampai lobi kuang 125 lungun kayu kiukir. Abaagi o gua diti kumaa tolu boogian gua di tapangkal, i pinungaranan do Agop Sawat, Agop Lintanga om Agop Suriba. Gua id Agop Sawat om Lintanga nopo nga kisuang do lobi ko 125 lungun balak nokodori. Toinsanan do lungun id suang do gua dii nopo nga mantad do kayu bulian di tokodou (*[[Eusideroxylon zwageri]]*), om ninlumis momoguno do tulu karabau, buayo, gontui om nogi tulanut.

Ukiran dii nopo nga popokito do mitos om lagenda tulun Kinabatangan. Miagal poomitanan, buayo nopo nga piungkoniton miampai kapatayon om kuasa kotuongon, om tombolog bugang, tasu, manuk tandaha om tambang nopo nga tambalut kuaam wira diolo. Mogisuusuai o upa tayam id lungun dii tu' miungkait miampai kotumbayaan do tulun Sungai, om nogi noroitan do iri nopo nga lungun do tulun Sina i koumbal do minogion id kinoyonon dii tu' haro artifak Sina i nabantalan id pialatan do rata.

Notumbayaan do koubasanan do pamalabangan diti nopo nga nooit maya do dudumagang mantad Tana Tagayo China om IndoChina kumaa koibutan do Borneo, gama do lungun kayu di kaagal-agal, i nabantalan id pogun diti. Ponoriuk nogi nga minangaga do lobi kuang 2000 lungun kayu miagal dii nogi nga pinotikid id Lembah Kinabatangan. Kinoyonon suai nopo nga id Ulu Segama, Lahad Datu om Tawau.

Norubaan o gua diti di toun 1984 maya ekspedisi i pinuruanan di P Brietag, pongurus pananaman sigup id Batu Putih, Kinabatangan miampai di mononoriuk, i Barbara Harrisson mantad Muzium Pogun Sarawak om surupu Muzium Sabah.  Mantad 6 Madas 1996, nasanganu o soboogian do gua-gua dii do Muzium Sabah, i kitonggungan montok monginsonong om momonsoi do koumatan miagal do pagawasan, tukad, upis om kabin todopon, au kohompit do sokodung saintifik do gua.

## Sukuon

## Noputan labus

* Batu Tulug Museum on etawau.com
Gua Madai

**Gua Madai** nopo nga gua i poinladsong id Kunak, Sabah, Malaysia. Gua diti nopo nga soboogian mantad do banjaran nulu watu kapur i poinladsong id suang do Talun Pinoopi Baturong-Madai.

## Tionon tulun di pogulu
Tionon do tulun di pogulu i noilaan id koibutan do Borneo nopo ngna nakaharo no mantad 20,000 - 30,000 toun pogulu, miagal di pinobukti do kakamot watu om topod taakanon i nokito maya do pongukadan id poingompus do Teluk Darvel id gua Madai-Baturong, miinsomok do Baang Tingkayu. Haro nogi kinoyonon pamalabangan laid id suang do gua sundung pia identiti diolo i pinolobong do hiri nopo nga au po noilaan do kogumuan tulun kampung i poingion miinsomok do gua dii.

## Pogonuan do rumun tombolog

Otutunan o gua diti sabaagi toud do rumun tombolog walit i gunoon id suang do sup rumun tombolog, miampai pokionuon di kogumuan nopo nga mantad tulun Sina, lobi-lobi po maamaso Toun Wagu Sina. Induo sontoun (id pialatan do Mansak om Ngiop, om id pialatan do Madas om Gumas), moninimung kilisin nopo nga katama kopio do manalakoi do siling-siling gua momoguno do tuai, tali om torigi poring i piniiso miampai au pointantu. Iti nopo nga ababayan karamayan poimbida montok mogigion Ida'an do hiri, i minongigit do hak montok Gua Madai miampai lobi ko' 20 sukod. Sundung pia Ida'an nopo nga papalabus tapangkal, tulun diti nopo nga okon ko' momoguno om maan diolo padagango o rumun tombolog diti kumaa tulun i popojual kumaa momoguno id Hong Kong om Singapura.


Fail:Madai_Sabah_Bird-nest-of-a-black-nest-swiftlet-01.jpg|Rumun tombolog walit id suang do gua.
Fail:AerodramusMaximus.Wokoti.jpg|Songinan tombolog walit kirumun toitom.


Suai ko' pogonuan do rumun tombolog, mendapan fosfat mantad rumun walit om pungit nogi nga maan timungon montok gunoon sabaagi do baja.

## Id suang do koubasanan di otutunan kopio
Pinokito o gua diti maamaso do program pialaan pimpanahan do Amerika *Eco-Challenge* id edisi 2000, hinonggo mampayat nopo nga nuru do manalakoi tukad mantad tuai.

## Sukuon

## Noputan labus
* Madai Cave of Sabah
Nulu Alab

**Mount Alab  (** Dusun: *Nulu Alab*) nopo nga nulu i poingkakat id pialatan do Rahat Kotonobon i noilaan sabaagi Boogian suang do Sabah, Malaysia. Nulu diti nopo nga poingkakat  poingintob 30 km (19 mi) mantad kakadayan Sabah do Kota Kinabalu,id nonggo iti nopo nga milo do okitanan mantad kakadayan mantad tawan di anawau om asaasanang do  nointutunan miampai haro do Manara Piromutan poinsomok do nulu, poingintob id  5°49′47″N 116°20′30″E﻿ / ﻿5.82972°N 116.34167°E﻿ / 5.82972; 116.34167. Miampai do kinawas 1,951 meter (6,401 ft), iti nopo nga nulu di bobos takawas id suang Monompogunan Crocker id Sabah id soliwan do koiyonon taman di noumolingan om nokoingkakat id kabaatan do nulu do bobos takawas id pulou Borneo , do Nulu Nabalu.

## Geologi
Watu do nulu nopo nga haro do Watu Sodimon- Kolimpupuson Miocene mantad Kopongolihan Crocker  i nonggo winonsoi mantad watutogis, syal om unit watu togis do poinlapau.
Nulu Tambuyukon

**Nulu Tambuyukon** toi ko' **Tamboyukon** (Boros Melayu: Gunung Tambuyukon) nopo nga nulu i poinladsong id boogian do Pantai Kabaatan om Kudat Sabah, Malaysia (poinladsong id tolu titik tolu watas do Ranau, Kota Belud om Kota Marudu). Andasan iti sabaagi do nulu kotolu bobos takawas id pogun diti miampai kinawas do , om poinladsong id koibutan bobos takawas do Nulu Kinabalu.

## Geologi
Dataran bobos takawas do timpak glasier om kinoyonon glasier Pleistosen id kinoyonon do Kinabalu nopo nga kohompit no mendapan di kaagal-agal id somok do Nulu Tambuyukon i kaanu popokito do timpak Tambuyukon, Nulu Kinabalu om nogi Trusmadi id lobi akawas mantad boogian suai do Banjaran Crocker maya do Pleistosen. Miampai do Nulu Kinabalu, soboogian nogi o nulu diti do Formasi Wariu.

## Kopogikaakawaan do biologi
Nulu diti nogi nga monokodung do mogikaakawo kawo flora om fauna i poinsuai-suai, kohompit no do piipiro kawo susumuni kukuanga mantad genus *[[Nepenthes]]*. Ponoriukan mamalia di toun 2012 om 2013 mantad  kumaa timpak, pinoporikud do populasi koduo tikus timpak i noilaan, miampai soginumu do 44 kawo mamalia.

## Kowoowoyoon
Kiwaa duo wayaan do tumakad kumaa timpak do Nulu, iso nopo nga mantad kampung Monggis om iso nopo nga mantad do pencawang Taman Sabah id kampung di miagal, koduo-duo kinoyonon diti nopo nga poinladsong id Kota Marudu miampai kasagaan do pihak kikuasa taman i nuru do pokionuon pogulu do tumakad. Nulu diti nopo nga noroitan sabaagi iso ririkoton do ekokotombuluyan Sabah, sundung pia okoro.


Fail:Tambuyukonpeak2579.22m.jpg|Papan tanda do timpak nulu. 
Fail:Monggissubstation.jpg|Wayaan do nulu.
Fail:Tambuyukonnokigi.jpg|Kokoyuan id nulu.


## Sukuon

## Noputan labus
*
Watas Beluran

**Watas Beluran** (Malayu: Daerah Beluran) nopo nga iso watas kotoinaan id pogun Sabah, Malaysian ii no soboogian mantad Boogian Sandakan i popohompit do watas Beluran, Kinabatangan, Sandakan, Telupid om Tongod. Ibu watas (ibu daerah) nopo diti nga poinladsong id Pekan Beluran.

## Etimologi
Ngaran Beluran nopo nga naanu mantad ngaran iso nulu id watas diti. Id suang boros Labuk Dusun, Sungai om Tidong, nulu nopo dii nga lohowon sabaagi "Buludan". Kiwaa piipiro kosimbanon maso kopomorintaan British gama do kopolombusan upisol kolonial British i au otopot om au alantas mimboros momoguno boros kinoyonon, i minoposiliu "Buludan" kumaa "Beluran" i pinotindohoi gisom baino.

## Sajara
I nopo pogulu, ointutunan o watas diti sabaagi watas Labuk-Sugut om haro mantad di timpu kotoinaan Syarikat Berpiagam Borneo Utara. Ii nopo nga iso mantad watas bobos nokopogulu id Borneo Kosilahon. Tinuridong o Upis Kotoinaan Watas Beluran ontok toun 1916, nga nobunsoroi ngaawi o oinsanan rekod om data kokomoi watas diti masoSangod Pomogunan Koduo. Tumanud piipiro toud laid, pinosiliu i B.S Willie sabaagi Upisol Watas Beluran ontok 1945 miampai nosiliu o Klagan sabaagi longkod kotoinaan koiso montok Watas Labuk-Sugut, nga gama insaru oluyudan o kinoyonon dii, pinawaliu do puru kikuasa British o longkod kotoinaan hilo id gakod nulu id kinoyonon i ointutunan sabaagi Beluran do babaino.

## Demografi
Tumanud bancian kawawagu ontok toun 2010, populasi nopo do watas diti nga kiikiro 104,484 mogigion. Populasi nopo diti nga popohompit do mogikaakawo tinimungan etnik momogun miagal do Kadazan-Dusun, Tidong, Bajau, Suluk, Tulun Sungai om piipiro moomomogun Sina. Miagal do watas suai id Sabah, kiwaa ogumu mondidikot aiso kasagaan mantad kinoyonon kabaatan Filipina i miinsomok, loolobi mantad Kepulauan Sulu om Minadanao, i au nokosuang id suang statistik populasi. 

## Galeri

Fail:DistrictBeluran-MosqueAtHighway-A1-01.jpg|Masjid Watas Beluran
Fail:Kg_Bouto_Sabah_GerejaKatolikStPeter-01.jpg|St. Peter Catholic Church.
Fail:DistrictBeluran-VirginJungle-01.jpg|Beluran virgin jungle.


## Intangai nogi
* Districts of Malaysia
## Sukuon

## Pambasaan potilombusNop
* 
* 
* 
## Noputan labus

*  Beluran District Council
*  Beluran District Office
Pulou Mantanani

**Pulou Mantanani** (Boros Malayu: Pulau Mantanani) nopo nga sontinimungan tolu pulou id labus do kotogisan kotonobon do rahat pogun Sabah, Malaysia, mitoguang do kakadayan Kota Belud id boogian do koibutan Borneo. Pulou bobos tagayo nopo nga Mantanai Besar; duo kawagu nopo nga Mantanani Kecil om Lungisan. Iti nopo nga kinoyonon di otutunan kopio montok rekreasi montolop om otutunan miampai dugong dau.

Ngaran do pulou diti nopo nga piomungan do boros Ubian, "manta" (kumut toi ko' kobog) om "Nani" (ngaran songulun di agaras om manangod do ponokisangod di kikumut).

## Mogintong do tombolog
Montok tulun di orohian do mogintong tombolog, Kopulawan Mantanani nopo nga kinoyonon di kosudong kopio montok mogintong do tombolog di momirumun id pulou dii, gama do okuri relatif mangangakan diolo id tindal, om ingkuri toi ko' aiso id tana tagayo. Kiwaa piipiro wayaan maya do longkod Mantanani Besar suai ko' kotogisan di poingukab i poingompus do kotogisan, hinonggo milo mogintong do tombolog. Mantanani Besar nogi nga kinoyonon id Malaysia montok mogintong do puok scops Mantanai. Popoion o pulou-pulou diti do apat kawo merpati kohompit no merpati empayar pied, merpati empayar obuhod, merpati otomou kiliou tarahang om merpati metalik. Tombolog merpati Nicobar om tombolog merpati tua-ua kiliou oitom nogi nga rumikot id pulou diti monoroinsan mantad do tana tagayo. Mantanani Besar nogi nga walai kumaa do megapode Filipina, i sumuni miampai oruak id talun kotogisan. Tolu kawo tombolog matahari nogi nga nokorikud do haro id pulou diti; tombolog matahari kiliou sokulat, tombolog matahari kiliou taragang om tombolog matahari kiwarana zaitun. Tombolog kakak tua obulou nopo nga nopunso no maya songkinoyonon. Pulou Lungisan nopo nga haro koloni gua kirumun do tombolog walit Jerman om nogi rumun toponsol montok tolu kawo tombolog frigat. Tombolog rahat suai i milo nogi intangan id posorili do pulou-pulou nopo nga miagal do rumun sokulat om kiliou toitom.

## Padasakayan
Milo rikoton o pulou diti maya sanjaam do pamanahon bot tosiau mantad jeti Kuala Abai, Kota Belud, 80&nbsp; km id koibutan kosilahon do Kota Kinabalu, ibu negeri do Sabah. Au milo rikoton do tutumombului o pulou-pulou diti do monoroinsan gama do kowoowoyoon di montongus. Mantanani Besar nopo nga haro piipiro kinoyonon do kotombuluyan di tongokoro, i popotounda do ababayan montolop skuba, om Mantanani Kechil nopo nga haro sulap tokoro montok montolop.

## Intangai nogi

* List of islands of Malaysia

## Sukuon

### Toud
* 
*
Watas Paucartambo, Paucartambo

**Paucartambo** (mantad Boros Quechua: **Pawqar Tampu**, i kirati "*tambo kiwotik*") nopo nga iso mantad onom watas id Wilayah Paucartambo, Peru.

## Geografi
Iso nopo mantad timpak bobos akawas id watas diti na Yana Urqu miampai kinawas kiikiro 4,600 m (15,100 gakod). Nulu suai nopo nga pinatayad id siriba:

## Tinimungan etnik
Penduduk di daerah ini kebanyakannya terdiri daripada warga peribumi berketurunan Quechua. Bahasa Quechua adalah bahasa utama yang dipelajari oleh majoriti penduduk (86.03%) sejak kecil, manakala 13.71% penduduk mula bercakap menggunakan bahasa Sepanyol (Bancian Peru 2007).

Mogigion nopo id watas diti nga kogumuan momogun mantad tinaru Quechua. Boros Quechua nopo nga boros apangkal i pinsingilaan do majoriti mogigion (86.03%)mantad tokoro po,  13.71% mogigion nopo nga mimpuun momoguno Boros Sepanyol (Bancian Peru 2007).

## Iklim

## Koubasanan

Papaharo o mogigion id watas diti do karamayan monikid toun montok mamantang santo mongumolig diolo, ''Mamacha Carmen''. Owiton o patung di Haahangai Maria id perarakan maya ralan-ralan, poguluanan om suhutonon do susumayau tradisional mantad mogisuusuai kawo om ogumu tutumombului id karamayan. Sayau tradisional nopo di posolimbahon ontok karamayan diti kohompit no Chukchu, Ch'unchu, Qhapaq negro, Qhapaq Qulla om Saqra.

## Subwatas

* Karaikallo (Karaikallo)
* Paucartambo  (Osorio)

## Kanton

* Karaikallo (Karaikallo)
* Paucartambo  (Paucartambo)
* Osorio (Osorio)

## Sukuon
Morelos

**Morelos**, ointutunan miampai nokoimagon sabaagi **Pogun Nakagabas om Berdaulat Morelos**, nopo nga iso pogun i aiso akses kotogisan i poinladsong id kabaatan-tanga Mexico. Ii nopo nga iso mantad 32 pogun i mombontuk Entiti Persekutuan Mexico. Abaagi ii kumaa 36 kakadayan om ibu negara nopo dau nga Cuernavaca.

Morelos nopo nga miwolit miampai Ciudad de México id koibutan, om miampai pogun-pogun México id koibutan kosilahon om koibutan kotonobon, Puebla id kosilahon, om nogi Guerrero id kabaatan kotonobon.

Morelos nopo nga pogun (negeri) koduo bobos okoro id pogun diti, kalapas Tlaxcala. Ii nopo nga soboogian mantad iso wilayah di agayo, Pogun Mexico, gisom toun 1869 soira pinoimagon di Benito Juárez do pitongkiadon dau o wilayah disio om pungaranan kopihondot José María Morelos y Pavón, i minongumolig kakadayan Cuautla mantad soudor royalist maso Sangod Kagabasan Mexico. Soboogian tagayo nopo pogun diti nga mamaramit iklim alasu poingompus toun, i kosudong montok pananaman tobu om tanom suai. Nakagayat do tutumombului o Morelos maya Lembah Mexico mantad zaman Aztek.

Ointutunan nogi o pogun diti miampai Chinelos, iso kawwo susumayau i kiwaa bangkad poimbida i koimbulai id karamayanl, loolobi ontok Karnival, i taandakon do piipiro komuniti id pogun diti. Ii nogi nga walai montok Monasteri id dotidong Popocatépetl, sabaagi World Heritage Site (Tapak Warisan Dunia) i nookunan.

## Nuut

## Sukuon

## Bibliografi
* 
* 
* Secretaria de Educación Publica. *Morelos: Monografía estatal: 1982*.

## Noputan labus

* 
* Morelos State Government Site 
* Morelos Mac with travel, cultural, archeology, etc. 
* Morelos Travel portal tourist information, municipal, cultural, archaeological, and so on. 
* Air Video of Tequesquitengo, Xochicalco and El Rodeo
* Morelos in Mexico, portal events and tourist attractions, municipal, cultural, archaeological, and so on.
Aztek

Kaum **Aztek** nopo nga tulun Mesoamerika id Mexico tanga ii opuhawang miampai tinungkusan dongeng om koubasanan. Id suang boros Nahuatl, boros momogun kaum Aztek, "Aztek" nopo nga kirati sosongulun di kitadon mantad Aztlán. Kaum Aztek nogi nga sumuku kumaa diolo sondii sabaagi Mehika toi ko' Meshika toi ko' Mexica, ii kitadon do ngaran "Mexico". Pomogunoon ngaran Aztek sabaagi istilah kikolompok ii papahanggum do toinsanan diolo ii kiwaa ekonomi, adat, ugama om boros Mexica miagal di pinosogu di Alexander von Humboldt. 

## Lagenda
Aztek nopo nga iso mantad piipiro koubasanan, ii norotian maya umum nopo nga sabaagi "nahuas" tumanud boros umum diolo. Soira nokorikot kaum Aztek kumaa id lembah Anahuac, naandasan iyolo do nahuas diolo sabaagi di aiso tamadun om gama dii, mininsingilo yolo mantad do toinsanan kaum suai, loolobi no id ahal do Toltec silam. Piniamung do kaum Aztek piipiro tradisi ii pinorolot miampai tradisi diolo sondiri. Mantad dii, kiwaa nogi piipiro dongeng kopomorunan sandad, iso nopo nga papagambal do apat timpu agung pogulu pomogunan dinondo, om toinsanan nga noompus miampai do malapetaka.
Katedral Monterrey

**Katedral Metropolitan Our Lady of Monterrey**  () ointutunan nogi sabaagi **Katedral Monterrey** nopo nga gereja Katolik oponsol om longkod ko Keuskupan Agung Monterrey. Ii nopo nga poinladsong id ibu kota pogun Nuevo León id Mexico. 

Bangunan nopo diti nga kiwaa nave id tanga kibontuk salib Latin i i naansip do chapel tokoro. Liwang nave dii kiwaa kubah berkubah poinliku om nopupusan miampai kubah oktagon. Boogian id suang nopo nga osuhatan no kokitanan om eklektik. Ii nopo nga popiamung mogikaakawo gaya seni bina, kaampai no neoklasik om barok, miampai gaya barok i lobi atalang id fasad dau. Kapel tabernakel popokito boogian dumbangan perak i pinatu. Id liwang koir, kiwaa organ Merklin mantad toun 1893 (baino nopo nga naraag no om au milo gunoon).

Winonsoi ii id pialatan toun 1705 om 1791 om pinoimagon sabaagi katedral ontok toun1777, soira minonuridong i Pope Pius VI do Diosis Linares.

Ii nopo nga kiwaa piomungan gaya seni bina, ii no neoklasik om barok, miampai gaya barok loolobi id fasad dau. 

## Intangai nogi

*Roman Catholicism in Mexico

## Sukuon
Toltec

Kaum **Toltec** (toi ko' **Toltec** toi ko**'Tolteca**) nopo nga tulun asli Amerika Pra-Columbian ii minonguasa kogumuan Mexico tanga mantad abad kumo-10 om abad kumo-12 pogulu Masihi. Boros diolo nopo nga - Nahuatl - ii gugunoon nogi do kaum Aztek.

Di timpuunon nopo nga, Kaum **Toltec** nopo nga pinakalas sabaagi tulun nomad ii pointarad kumaa kuasa ketenteraan, om yolo nopo nga leluhur (komolohingan) ii kitonggungan do merompak bandar Teotihuacan (kiikiro. 750). Kalapas do nokosiliu yolo sabaagi mogiigiyon kediaman di pointatap, kaum Toltec nopo nga piniamung miampai negeri-negeri tokoro id Mexico tanga om minombontuk iso empayar ii pinorinta do ibu negeri diolo, Tula (ii ointutunan nogi sabaagi do Tolán). Kaum **Toltec** nogi nga momoomonsoi do kuil ii agung. Rahung kaum **Toltec** nopo di nga nakatayad kumaa kogumuan Mesoamerika ontok timpu post-Klassic. Kaagu nga, rahung Toltec kumaa koubasanan Maya id Yucatán nopo nga agayo ii atalang okito id bandar Chichen Itza. Barangan seramik nopo nga nokito gisom id Costa Rica boogian selatan.
Manisa

**Manisa** nopo nga iso kakadayan tagayo om impohon watas id Wilayah Manisa, Turki.

## Pautan labus

* Celal Bayar University Diarkibkan 2018-09-19 di Wayback Machine
* Mesir Festival web site - English language pages
* Jewish community of Manisa
* Lost City (Continent) Atlantis was in Manisa?
Siti Hasmah Mohd Ali

Tun Dr. **Siti Hasmah binti Haji Mohamad Ali** (Jawi: سيتي حسمه بنت محمد علي; nosusu ontok 12 Madas 1926) nopo nga sawo di Mahathir Mohamad, Luguan Montiri Malaysia kaapat om koturu om nogi bagas canselor Universiti Multimedia (MMU). isido nopo nga Koruhang Luguan Montiri Malaysia mantad Madas 1981 gisom Gumas 2003 om nogi mantad Mikat 2018 gisom Gomot 2020 solinaid 24 toun. Isido nogi nga Koruhang Luguan Montiri Malaysia bobos otuo i kakal po poimpasi.

## Koposion pogulu
Nosusu id Klang, Selangor ontok 12 Madas 1926, Siti Hasmah nopo nga songulun dokutul kibansa Melayu miampai pusakag Minangkabau. Nakaanu isido MBBS mantad Universiti Malaya id Singapura.  Tun Dr. Siti Hasmah nopo nga iso mantad tondu Melayu koiso i nokotorimo Kursus Perubatan id Kolej Perubatan King Edward VII hilo Singapura (baino nopo nga Sekolah Perubatan Yong Loo) kalapas Perang Dunia II.

Ontok 1955, nakalantoi isido minangaawi ponginabasan sabaagi dokutul pongusapan mantad Fakulti Perubatan, Universiti Malaya, iontok nopo dii nga hilo id Singapura. Sumusuhut, minampayat isido perkhidmatan kesihatan kerajaan. Isido nopo nga iso mantad dokutul tongoondu koiso id Malaya ontok dii. Miniongoi isido miampai di Mahathir Mohamad ontok toun sumusuhut id wulan Magus.  Tanak koiso diolo, Marina, nosusu ontok 1957.

Ontok toun 1960-an, nokotindapou isido do program pensijilan kolidasan awam id Universiti Michigan.

## Sukuon
Blue Mosque, Istanbul

**Ponunguban Obulou**, toi **Blue Mosque**, nointutunan nogi sabaagi **Sultan Ahmed Mosque** nopo nga hiza-Osman ponunguban doundalad (*imperial mosque)* di poingion id Istanbul, Turki. Nowonsoi do **Blue Mosque**  diti nga nokotimpuun ontok 1609 om 1617 hiza do pomolunduan di Ahmed I om kakal po do gunoon do tadau baino. Koiyonon diti nakapagayat ogumu tuutumombului tu ointutunan o didangan wayawaal Osman (*monument of Ottoman architecture*) do ginumuan.

## Sukuon
Ankara

**Ankara** nopo nga ibu negara Turki om bandar koduo tagayo pogun dii kalapas Istanbul. Bandar diti nopo nga kiwaa 4,319,167 mogiigiyon (provinsi 5,153,000) (kiikiro 2005), om kirinanggou purata do 938 m mantad taang rahat. Ankara nogi nga ibu negeri Provinsi Ankara. Di pogulu nopo nga, ointutunan o pogun diti sabaagi **[[Angora]]**. Minomungaran o tulun Hittite diti do **Ankuwash** pogulu 1200 SM, tulun Galatia om minomolohou o Rom diti sabaagi **Ancyra**, om ontok di zaman klasik, Keyunanian om Byzantine, nointutunan iti sabaagi do Ἄγκυραcode: grc is deprecated  **Ánkyra**.

## Iklim
Iklim kebenuaan

## Bandar miapid

## Nuut
Acıbadem kurabiyesi

**Acıbadem kurabiyesi** (Boros Turki: acibadem kurabiyesi, "biskut badam") nopo nga biskut tradisional tulu Turki it nowonsoi mantad badam, gula om tontolu topurak. Resipi tradisional diti papaampai do okuri badam topoit. iri no tu noingaranan sabaagi badam topoit. Biskut diti kiwaa id kogumuan kadai roti id Turki.

Biskut diti kiwaa tekstur di olomok. Biskut diti nogi nga akanon miampai kopi om ais krim. Kagal-agal oo biskut diti do biskut tradisi itali ii ointutunan sabaagi amaretto, it momoguno ii do kacang badam.

## Intangai nogi
* Senarai pencuci mulut Turki
* Kuih badam
* Amaretti
* Ricciarelli
* Kurabiye
* Macarons d'Amiens
* Senarai hidangan badam

## Sukuon
Mustafa Kemal Atatürk

**Mustafa Kemal Atatürk**, ointutunan nogi sabaagi **Mustafa Kemal Pasha** gisom 1921, om **Ghazi Mustafa Kemal** mantad 1921 gisom Tilin Guasngaran do 1934 (c. 1881–10 Milau 1938), nopo nga songulun lugubaani (*field marshal*) Turki, gomponurug pogun, monuunuat, om nogi minongimpohon do Lugumu Turki (*Republic of Turkey*), nosiliu luguan kumoiso mantad 1923 gisom napatai isio ontok toun 1938. Minomonsoi isio do ponimbanan tagayo di minopaaliu do Turkey kumaa iso pogun di kodondo (*modern*), piadtiwoyo (*secular*) om nagamagayo (*industrialized*). Pomusarahan disio di pinoposotol do piadtiwoyo om ponooupogun (*nationalism*) nopo nga ointutunan sabaagi ponoou-Kemal (*Kemalism*).

## Sukuon
Mesut Kurtis

**Mesut Kurtis** (; ; nosusu id Skopje, 31 Madas1981; toun 43 toun) nopo nga songulun monondig om mimingkono tinaru Turki ii mobi mantad  Awakening Records.

## Kopointutunan pogulu om pondidikan
Kurtis nopo nga nosusu id Skopje, Macedonia Koibutan. Molohing dau nopo nga mantad tinaru  Turki. Yau nopo nga koumbal poinsikul id Kolej Skopje om nokorikot id UK ontok umul di tomulok montok popotilombus palajaran. Nakalantoi isio do ijazah id Sains Koulunan,  Kooturan Silam om Kooturan mantad Institut Sains Koulunan Eropah, Universiti Wales.

Ii Kurtis nopo nga mantad paganakan cendekiawan om kiugama. Tapa om taki dau nopo nga abaal do mimboros id boros Arab Klasik.

## Karajaaon

Minopokito ii Kurtis do rahi dau di akawas montok nasyid Islam mantad umul di tomulok po. Nakatanud isio do piipiro tinimungan nasyid id Macedonia ii minomonsoi do kopokitanan sandad om nogi nokopomonsoi piipiro kinotombuluyan pomogunan miampai kopokitanan id Turki om nogi kinoiyonon sombol. Muzik dau nopo nga narahung do  kowoyo-woyoon do sufi, klasik Turki, Arab om Eropah.

Ontok Mikat 2004, album koiso *Salawat*, ii pinotorbit do Awakening Records, pinopokito sinding-sinding boros Arab, Turki om Inggeris. Ii osonong o kinotorimoon mantad mokinongou Muslim id posorili do pomogunan kahapas video muzik ko iso dau "Al-Burdah" ii rinakam id kinoiyonon pulou-pulou id soliwan do disan rahat Turki.

Ontok Mahas 2009, album koduo dau *Beloved* nopo nga nokosoliwan Ontok 7 Madas 2014, album kotolu*Tabassam* ii nokosoliwan.

Kurtis menyanyi dalam bahasa Arab, Inggeris, Macedonia dan Turki. Dia juga fasih dalam lima bahasa.

## Diskografi

### Album

## Sukuon
Tagine

**Tajin** nopo nga taakanon booyungan Barbar id koibutan Afrika di pinomungaranan maamaso periuk tembikar di gunoon id proses mogonsok.

Tajin nopo diti nga iso taakanon daging tinanok. daging nopo di gunoon nga daging do sapi,manuk,sada toi ko' kambing. iti kosoruan samayan do kinotuan toi ko' tua'ua.

kakamot mogonsok nopo nga Tajin nopo nga kiwaa duo boogian iri no obulugu om alandui di kinaralom oribau. boogian sawat nopo pomolntop kibontuk kubah. di winonsoi montok proses kondensasi om papakakal kelembapan.

## Sukuon
Turki (Tunisia)

**Turki** (Arabic: تركي) nopo nga iso kampung Tunisia id suang Nabeul Governorate, om haro delegasi miampai Grombalia.

Montok toun 2004, haro soginumu 3,661 tulun mogigion do hilo.

Iso wayaan sumoliwan mantad lebuh raya A1 nopo nga minsomok miampai kinoyonon diti. 

Ii nopo nga poinladsong kiikiro 40 kilometer id  kabaatan kosilahon Tunis om kiikiro 20 kilometer id koibutan kotonobon rahat Nabeul. Grombalia, ii no kakadayan oponsol montok kinoyonon kakadayan om delegasi, poinladsong kiikiro 2 kilometer id koibutan kotonobon kakadayan diti.

Turki nopo nga poinladsong id iso dataran i pinungaranan kopihondot sombol dau, Grombalia, id dompok kotonobon Semenanjung Cape Bon.

## Sajara
Norubaan kampung diti soira nouyung o Morisco mantad Sepanyol ontok abad ko-17.

## Intangai nogi

* Nabeul

## Sukuon
Aksaray malaklısı

***Aksaray malaklısı*** toi ko' ***malaklı karabaş*** nopo nga iso kawo tasu manaanamong tayam id tagayo id Turki mantad Kakadayan Aksaray id Anatolia tanga. Tasu nogi diti nga oilaan sabaagi **''mastiff'' Turki** toi ko' **mondou Anatolia**.

Tasu diti nakaanu koimaganan mantad Kotinanan Tasu Turki. Haro nogi piipiro tasu id minaan pootodo' kumaa id pogun suai montok popoindalan saanon koulayan dau sili manaanamong tayam toi ko' sili do tasu manaanamong do walai.

## Susuyan

Ngaran *Aksaray malaklısı* nopo nga naanu miboyo do Katanaan Aksaray id Anatolia Tanga'. 

## Kouyuuyuon
*Aksaray malaklısı* poingkakat id rinanggou 70–85 sentimeter (28–33 in) mantad toruntud om kiwinagat 60–85 kilogram (130–185 lb), ninaru tinan nopo nga milo kodimpot 79–83 sentimeter (31–33 in). Tasu nopo diti nga koubasanan kiwotik do obuhog miampai kopos (tokopturos) toitom. Tulu om tolingo dau nopo nga agayo om kiwaa tikiu di apantod. Patod "*malaklı(sı)*" id suang ngaran tasu diti nopo nga naanu sabab no iri roo' dau mingkiwos.

## Sukuon
Recep Tayyip Erdoğan

**Recep Tayyip Erdoğan** (linohou sabaagi [ɾeˈd͡ʒep tɑjˈjip ˈæɾdo(ɰ)ɑn], toi ko' [ré-jép tay-yip ér-do-an]; nosusu ontok 26 Mansak 1954) nopo nga puru politik Turki om Presiden Turki ko-12 mantad po 2014. Isio nopo diti nga ponorikohon Parti Keadilan dan Pembangunan (AKP) i nakalantoi doid kopomilian pilihan raya umum Turki 2007 om 2011. Pogulu po dirri, isio nopo nga songulun Datuk Bandar Istanbul mantad 1994 gisom 1998.

Nosusu i Erdogan id Kasimpasa, Istanbul. Ogumu koboros do paganakan nopo dau nga tinungkusan rurumikot mantad Georgia i pongion hilo id Batum om Rize. Ontok do timpu kotombuluyan disio hilo id Georgia ontok  2004, minongoi isio tombului doid tadon sandad do komolohingan dau di pogulu. Koposion do tangaanak dau nopo nga pinaawi id Rize gisom kiumul 13 toun. Suai ko' ilo', minangawi isio do sikul id Sekolah Imam Hatip om Universiti Marmara doid suang gana  jurusan ekonomi om sains kotoinaan. Nointutunan nogi i Erdogan sabaagi songulun mamamain buul sipak profesional mantad po di 16 toun.

## Minampayat politik
Ontok di toun 1970-an, poingkaraja i Erdogan id Istanbul miampai syarikat sasakayon perbandaran i noilaan do IETT.  Okon ko' ilo'no, oaktif nogi isio doid politik miampai mampayat do parti Penyelamat Negara i pinoturidong di Necmettin Erbakan.

Nokotoguang o pogun Turki do kouyuuyuon kaganggarau tu   parti Erbakan i pointosol kumaa Islam nopo nga sinongkiwal om nunggar do soudor Turki i sekular id nombo do sabab nopo kaka dilo nga montok mongumolig pogun. Pointopot nopo daa ontok dilo nga orosian i tongosoudor do rahung nopo diolo nga kumuri om amu kaanu mampayat doid Kesatuan Eropah.

## Sukuon
Dusogayo Armenia

**Dusogayo** **Armenia** toi ko' **pomunsahan ranzat Arminia** (Boros Arminia: Հայոց ցեղասպանություն, *Hayots tseghaspanutyun*) pinoindalan do kolunduan Turki mantad di toun 1915-1917 namot do Dalad (*empire*) Turki Osman. Minamagakom om minonguung yolo do hotusan gisom ribuan tongoulun mantad 1.5 riong mogigion ranzat Arminia mantad posorili dalad Osman. Tongoulun nopo diti nga sinangod, pinatai om haro nogi i sinambarana. Amu otopot diti tu ii nopo minomonsoi do dusogayo nga puru sukod wagu Turki ii nogi susumokodung toponsol di Mustafa Kemal (ointutunan nogi i Ataturk, kikomoyon pointopot do *Tama Turk*). 

Naandasan sauk (*case*) diti sabaagi pomunsahan tinaru kumoiso di nowonsoi miampai dompomoyo (*systematic*) id pogun kawaawagu diti. Noguno nogi do tongomonoonoriuk o konsep 'dusogayo' (*genocide*) montok popointalang do kinaantakan tagayo diti. Loolobi i Raphael Lemkin, songulun mogobi' om kaasbaal om monguungudut maamaso 1943 gisom 1944.  Suai ko' Shoah (toi *Holocaust*) di notimbabaan do tinaru Yahudi song-Yurup. Iti nopo nga iso mantad kinaantakan pomunsahan tinaru di bobos nointutunan. Ontok 1914, soginumu 2 riong tinaru Arminia id Dalad Osman. Nokosiliu tinaru Armenia do bobos togumu id kosilahon Anatolia loolobi id posorili Konstantinopolis. Somok no do duo hopodon yolo do pininsambarana om pinimpatai.  

## Sukuon
Kandil

***Kandil*** id koubasanan Islam Turki om komuniti Balkan, morujuk kumaa limo totuong apangkal id Islam, kopihompit nogi do koposion di Nabi Muhammad, soira pinotolinahas o masjid om nogi solat poimbida di pinoindalan, iso koubasanan di nokotimpuun mantad zaman Sultan Uthmaniyah Selim II ontok abad ko-16, i popointalang do masjid ontok dii. Ngaran do "Kandil" mantad do boros  Arab *qindīl*, kirati poiyanan lilin toi ko' lilin. Totuong Kandil kiharo tonggungan di au songukuro mantad ko karamayan Bayram.

## Limo Kandil

* Mevlid Kandili (Maulidur Rasul) – Kinosusuon Nabi Muhammad
* Regaip Kandili (Lailatul Raghaib) – Totuong Muhammad nakaanu wahyu
* Miraç Kandili (Lailat al Miraj) – Nabi Muhammad nokorikot id syurga
* Berat Kandili (Nisfu Syaaban) – Koompunan dousa
* Kadir Gecesi (Lailatulqadar) – Koporomitan koiso Al-Quran kumaa Nabi Muhammad

## Sukuo

# http://www.hurriyetdailynews.com/the-nights-of-kandil-47070
# İslâm Ansiklopedisi, s.v. KANDİL
Kikili Turki

Kikili pogun do Toruki (Boros Toruki: *Türk bayrağı*), nopo nga kiwotik do aragang miampai wulan opurak om rombituon nopo nga lambang di poguluonon kopomorintaan do Osman. Mulong pia do, surip diti ointutunan sabaagi do lambang do Silam ontok tadau baino, nga amu mogowit rati kotumbayaan id suang kikili diti. Kikili diti insaru roitan do "kikiri taragang" (*al bayrak*), om sumuku do "sinait taragang" (*al sancak*) id suang sinding pogun Toruki. Ponukuan sidtipong (*geometric*) om wotik ragang do kikili Toruki minangan ponokosongiyo do kikili Toruki ontok 29 Mikat 1936

## Sajara

Rika bontuk rombituon om tulan sabit nopo nga nokotimpuun do nokoimbulai ontok kikili Empayar Uthmaniyyah id tohuri ohotusan ko-18 toi ko' timpuunon ohotusan ko-19. Kikili di nopo aragang di dohuri miampai rombituon om tulan sabit ii kiwotik opurak sabaagi kikili poimagon Empayar Uthmaniyyah nokointutun ontok toun 1844.

Kahapas do nokoimagon Republik Turki ontok toun 1923, rejim kotoinaan wagu minapakakal do kikili tumohuri Empayar Uthmaniyyah. Piawaian pikadaran nopo nga pinointutun maya Kaadat-adato Kikili Turki ontok toun 1936.

## Impohon Koundangan

Impohon kikili Turki nopo nga maya Kaadaat-adato Kikili Turki No. 2994 ontok 29 Mikat 1936 masaa do era Republik Turki. Kooturan Kikili Turki No. 2/7175 miampai tadau wulan 28 Madas 1937, om Kooturan Pomoruhang No. 11604/2 miampai tadau wulan 29 Madas 1939, nopo nga nowonsoi montok popotolinahas poingkuro laang kopoindalanan kaadat-adato' dii. Kaadat-adato' Kikili Turki No. 2893 miampai tadau wulan 22 Manom 1983 ii pinalabus id Warta Poimagon ontok 24 Manom 1983, nopo nga pinoturidong onom tulan kalapas do kinosoliwanon dau. Tumanud Ahal 9 Kaadat-adato' N. 2983, iso statut kopoindalanan ii kahangkum do impohon-impohon kopoindalanan nga namaan polobuso.

### Pomogunaan id Republik do Cyprus
Tumanud do Konstitiusi Cyprus, puru kikuasa komuniti om institusi diolo nopo nga haro hak montok popokiwor do kikili Turki (miampai kikili Yunani) miampai kikili Cyprus masaan do  koundarangan toomod. Isai-isai nopo mogigion, milo popokiwor, miampai aiso kaantaban, popokiwor goduo-duo kikili Yunani toi ko' Turki, toi ko' goduo-duo id sampaping do kikili Cyprus.

## Sukuon
Cappadocia

**Cappadocia** (/kæpəˈdoʊʃə/; toi ko' ***Capadócia;*** , *Kappadokía*, mantad Parsi Purba: Katpatukacode: Bahasa ; Jawi: ‏کاڤادوکيا&#x200E;code: ms is deprecated &#x200E;) nopo nga koyonon kisajara id tanga Anatolia, kogumuan nopo dii nga poingion id Nevşehir, Kayseri, Kırşehir, Aksaray, om Niğde id Turki. 

Tumanud Herodotus, id maso pogisaapan lonia (499 SM), tulun Cappadocia nopo nga poingion id iso-iso koyonon mantad  Gunung Taurus kumaa posorili Euxine (Laut Hitam). Cappadocia, ahal diti kirati do  kasapad id kabaatan do Gunung Taurus di popotongkiad mantad Cilicia, kumaa kosilahon id pisuk Sungai Efrat, kumaa koibutan do Pontus, om kumaa kotonobon do Lycaonia om Galatia timur. 

Kopogonuan ngaran di noubasanan aanu mantad towud Kristian solinaid do sajara nopo nga pinotilombus do gunoon sabaagi konsep koponombuluyan sompomogunaan montok watas kisunduan, loolobi po di kiwaa o woyo do batuan julang om tinungkusan kotumbayaan sabaagi longkod pambalajalan Kristian om biara (miagal ko Göreme dan Ihlara) om kakadaian id siriba do katanaan montok pongoligan masaan timpu kopiadangan.

## Sukuon
Hammam

**Hammam** (Arabic: حمّام, romanized: ḥammām), toi ko' asaru nogi lohowon do popodsuon Turkish nopo nga iso kawo popodsuon steam toi ko' iso popodsuon umum kikohommpitan miampai pomogunan Islamic. Iti nopo nga iso fitur toponsol id koubasanan pogun Muslim om notungkusan mantad model Roman *thermae.* Popodsuon Muslim toi ko' hammams nopo nga norubaan id Kosilahon Tantanga, Koibutan Africa, al-Andalus (Islamic Iberia, i.e. Spain om Portugal), Central Asia, subkontinen India om id Southeastern Europe id soibau pomorintaan Ottoman.

## Sukuon
Bursa

**Bursa** (pamarait Turki: [ˈbuɾsa]) nopo nga iso kakadaian id kotonobon rahat Anatolia, hilo id Marmara, Turki. Iti nopo nga kakadaian di kaapat bobos akawas o pongingiyonon om iso kakadaia pusat metropolitan om kopolobusan id Turki. Kakadaian idi nopo nga longkod kotoinaan montokwatas Bursa.
Göktürk

**Göktürk**, toi'ko **Turk Biru** (Templat:Lang-otk; Boros Cina: 突厥code: zh nopo nga iso; pinyin: Tūjué; Wade-Giles: T'u-chüeh) nopo nga iso pisompuruan tulun Turkik nomad ontok zaman pintangaan i poingion id Asia Dalam. Göktürk, id siriba pomuruanan Bumin Qaghan (napatai 552) om tanak-tanak kusai dau , mamaganti Kekhaganan Rouran sabaagi kokuasaan tapangkal id kioyonon diti om popohimagon Kekhaganan Turkik kumoiso , iso mantad piipiro dinasti nomad i popobontuk tionon geografi, koubasanan , om kotumbayaan dominan timpu dumontol montoki tulun Turkik.

## Sukuon
Senarai Presiden Turki

Iti nopo nga katayadan otulup Presiden.Soginumu 12 tulun nokosiliu do Presiden Turki mantad Mustafa Kemal Atatürk ii no tu kahapas do Pisangadan Kagabasan Turki. Montok katayadan pomorintaan timpu Empayar Ottomsan, Intangai Dinasti Ottoman

## Presiden



# All measures all in pixels

ImageSize = width:700 height:100
PlotArea = left:10 right:0 bottom:30 top:5
AlignBars = early

DateFormat = dd/mm/yyyy
Period = from:1923 till:2012
TimeAxis = orientation:horizontal
ScaleMajor = unit:year increment:4 start:1923

# there is no automatic collision detection,
# so shift texts up or down manually to avoid overlap

Define $dx = 0 # shift text to right side of bar

PlotData=
  bar:Leaders color:orange width:25 mark:(line,white) align:center fontsize:S

  from:29/10/1923  till:10/11/1938 shift:($dx,0)   text:Atatürk
  from:11/11/1938  till:22/05/1950 shift:($dx,0)   text:İnönü
  from:22/05/1950  till:27/05/1960 shift:($dx,0)   color:green text:Bayar
  from:27/05/1960  till:10/10/1961 shift:($dx,-8)  color:red text:Gürsel
  from:10/10/1961  till:28/03/1966 shift:($dx,0)   text:Gürsel
  from:28/03/1966  till:28/03/1973 shift:($dx,0)   text:Sunay
  from:06/04/1973  till:12/09/1980 shift:($dx,0)   text:Korutürk
  from:12/09/1980  till:09/11/1982 shift:($dx,0)   color:red text:Evren
  from:09/11/1982  till:09/11/1989 shift:($dx,0)   text:Evren
  from:09/11/1989  till:17/04/1993 shift:($dx,0)   color:green text:Özal
  from:17/04/1993  till:16/05/2000 shift:($dx,0)   color:green text:Demirel
  from:16/05/2000  till:28/08/2007 shift:($dx,0)   color:green text:Sezer
  from:28/08/2007  till:01/05/2010 shift:($dx,0)   color:green text:Gül


* Urin: Presidents with military background (elected)
* Red: Heads of state (military coup)
* Green: Civilian presidents

## Intai Kaagu

* Sejarah Pilihan raya Presiden Turki
Trabzon

**Trabzon** (id pogulu nointutun sabaagi **Trebizond**, **Τραπεζοῦς** (Trapezus) id bahasa Greek Klasik, om **Τραπεζούντα** (Trapezoúnda) id suang Greek Moden) nopo nga iso koyonon di poingion id kosilahon Turki id rahat Laut Hitam. Soginumu 400,187  tulun di poingion id koyonon dii oontok toun 2006. Trabzon nopo nga longkod kopio montok Provinsi Trabzon.

## Ngaran

Ngaran Turki montok kakadayan di nopo nga **Trabzon.** Ngaran timpuunon ii nokosuat montok kakadayan diti nopo nga id boros Yunani Purba:   (***'), sumuku do nulu tanga ii kibontuk miagal mija mantad baang Zağnos (İskeleboz) om Kuzgun, kinoiyonon kakadayan diti nopo nga pinoimpohon (hogot '''τράπεζα''' id [[Yunani Purba]] kirati "mija"; intaan simbol mija id taparak dii). Id boros [[Latin]], Trabzor nopo nga roiton sabaagi do '''', sala iso bontuk latinisasi ngaran mantad Yunani. Id boros [[Yunani Pontik]] om [[Yunani Moden]], roiton sabaagi  (***'). Id boros Turki Uthmaniyah om Parsi, posuatan nogi sabaagi . Masaan do timpu Uthmaniyah, ngaran *Tara Bozan* nga gunoon nogi. Id Boros Laz, kakadayan nopo nga ointutunan sabaagi  (*T'amt'ra*) toi ko' *T'rap'uzani*, id boros Georgia sabaagi  (*T'rap'izoni*) om id Armenia sabaagi  (*Trapizon*). Songulun paado Aremnia ohotusan ko-19 kingaran do ii Byjiskian suminuku do kakadayan di kumaa piipiro ngaran kinoiyonon suai, kohimpit *Hurşidabat* om *Ozinis*. Puru geografi om monunuat kotonobon minomoguno do mogikaakawo ija'an ngaran kakadayan diti solinaid do Zaman Pintangaan, kohimpit do: *Trebizonde* (Fr.), *Trapezunt* (German), *Trebisonda* (Sp.), *Trapesunta* (It.), *Trapisonda*, *Tribisonde*, *Terabesoun*, *Trabesun*, *Trabuzan*, *Trabizond* om*Tarabossan*

Id boros Sepanyol, ngaran kakadayan diti nopo nga nointutunan maya kaantakan piuhangan chivalric om karya *[[Don Quixote]].* Panangkasabab mantad piagalan tuni miampai hogot *[[trápala]]* om *[[trapaza]]*, hogot *[[trapisonda]]* id boros Sepanyol ii dohuri minogoit do rat*i "hullabaloo, imbroglio".*

## Sukuon
Boros Chagatai

**Chagatai** (چغتای, Čaġatāy), nointutunan nogi sabaagi **Turki**, **Eastern Turkic**,  toi ko' **Chagatai Turkic** (Čaġatāy türkīsi), nopo nga iso boros di oruhai no atalup nga di pogulu asaru gunoon pointongkop id Central Asia. Kakal gunoon do boros diti sabaagi  literary language di pinoilang id pogun diti gisom pogulu abad ko-20. Gunoon nogi boros diti pointongkop kinoyonon miagal do   western toi ko' Russian Turkestan (i.e. boogian mantad kinoyonon moden  Uzbekistan, Turkmenistan, Kazakhstan, Kyrgyzstan), Eastern Turkestan (hinonggo gunoon dialek nointutunan sabaagi Kaşğar tılı), Crimea, the Volga region (miagal do Tatarstan om Bashkortostan), etc. Chagatai nopo nga boros pogulu montok boros  Uzbek om Uyghur . Turkmen, nopo nga okon id suang gana Karluk nga id suang Oghuz branch id boros Turkic, di narahung do boros Chagatai.

Ali-Shir Nava'i nopo nga mobi di osonong montok popokito literasi do Chagatai.

Kakal soriukon do Chagatai literasi id timpu dondo id  Uzbekistan, intangan nogi do boros diti sabagai boros pogulu id Uzbek, om literasi diti kosiliu sabaagi iso tinungkusan id Uzbekistan. &#x5B;**

## Etimologi
Mionit do boros *Chagatai* miampai Chagatai Khanate (1225–1680s), pusakag di Mongol Empire di noiduan tanak koduo i Genghis Khan's iri no tu i, Chagatai Khan. Kogumuan tulun Turkic di mimboros boros diti mangakun do haro pionitan sakag miampai Chagatai Khanate.

## Sajara
Ezhel

**Ezhel** (ngaran di kosususu **Sercan İpekçioğlu**; Nosusu ontok 1 Madas 1991) songulun susuminding rap, om nogi monuunuat sinding Turki. Nointutunan nogi isio sabagi muzik trap, hip-hop, om reggae. Sinding disio *Geceler* pinouni lobi mantad 35 riong id Spotify om isio nogi nga nointutunan do 'Freestyle King' do Hip Hop Life.

## Diskografi

### Album studio

* *[[Müptezhel]]* (2017)
* *Lights Out*  (ft. Ufo361) (2019)
* *[[Made in Turkey]]* (ft. Murda)  (2020)

### Single

* *Pelesenk* (ft. Aga B) (2012)
* *Antrenman* (ft. Kamufle, Aga B & Harun Adil) (2012)
* *Psikokramp* (ft. Red) (2012)
* *SBAG* (ft. Aga B, Funk'd Up & Dj Suppa)
* *3 Gün* (2013)
* *Façamızı Kes* (2015)
* *Ateşi Yak* (ft. Aga B) (2016)
* *Gerçek Sandım* (ft. Sansar Salvo) (2016)
* *Kayip Nesil* (ft. Kamufle & Aga B) (2016)
* *İmkansızım* (2017)
* *Kazıdık Tırnaklarla* (2018)
* *KAFA10* (ft. Anıl Piyancı) (2018)
* *Felaket* (2019)
* *Summer of My Life* (ft. Gringo, Yung Kafa ve Kücük Efendi) (2019)
* *ne deve ne kush* (ft. Büyük Ev Ablukada) (2019)
* *Boynumdaki Chain* (ft. Murda)  (2019)
* *Olay* (2019)
* *Lolo* (2019)
* *Aya* (ft. Murda) (2019)
* *Pırlanta* (ft. Murda) (2019)
* *Mon Ami* (ft. Eno) (2019)
* *Bi Sonraki Hayatımda Gel* (ft. Murda) (2020)
* *Limit Yok* (ft. Patron, Anıl Piyancı, Sansar Salvo, Allâme, Kamufle, Beta, Pit10) (2020)
* *İz Bırak* (ft. Vio) (2020)
* *Jealous & Greedy* (ft. OMG) (2020)
* *Made in Turkey* (ft. Murda) (2020)
* *Devam* (ft. Luciano & Gentleman) (2020)
* *Allah'ından Bul* (2020)

## Sukuon

#

## Pautan suai

* Ezhel di Instagram
Uthman I

**Uthman I ** toi ko' **Uthman bin Ertugrul** (boros Uthmaniyyah: عثمان بن أرطغرل, boros Turki: *Osman Gazi* toi ko' *Osman Bey* toi ko' *I.Osman* toi ko' *Osman Sayed II*) nopo nga songulun minonimpuun Empayar Turki Uthmaniyyah. Mulong po di tumpuunon nokohompit yau do porinta Turkoman tokoro ontok koposion Uthman, *beylik* dau nopo nokosiliu iso empayar di alaab id solinaid piipiro abad kalapas napatai yau. Poimpasi empayar diti gisom 1922 kalapas kopio do pisangadan pomogunan 1922 soira kesultanan minaan ugaso.
Tarkan

**Tarkan Tevetoğlu** toi ko' lobi ointutunan sabaagi **Tarkan** nopo nga iso susuminding do pop mantad id Turki. Pinapaasil isio do piipiro album pataranon-platinum id maamaso kalajaon disio sabaagi susuminding om nakaanu aasil kiro-kiro 15 riong album. . 
Isio nopo nga loolohouon nogi sabaagi Putera Pop do Turki..

Tarkan nogi ti nga nointutunan nogi id kinoyonon suai id Eropah om id benua-benua Amerika, loolobi montok sinding dau "Şımarık" (Spoilt/Kiss Kiss/Chanson Du Bisou/Besos). Tondigon diti nopo nga minaan pinungaranani koimbagu di Holly Valance kumaa"Kiss Kiss" kalapas pinadagang di Sezen Aksu o' hak-hak tondigon disio. Mantad nogi  tondigon diti nga noilaan do nolimpupusan o' piromutan di Tarkan om Aksu tu nokohompit iyolo do pioduhan montok kopogonuan ngaran montok tondigon "Şımarık". Koumbal nogi iyolo do minogiuhup montok papaasil kogumuan tondigon di Tarkan id Turki om Eropah.
Turkish Airlines

**Turkish Airlines** (Turki: Türk Hava Yolları) (Bist: THYAO) nopo nga syarikat kapal tulud sompomogunan Turki i kiwaa 

rinibu pejabat id Turkish Airlines Bangunan Pengurusan Am Lapangan Terbang Atatürk id Yeşilköy, Bakırköy, Istanbul Soginumu 315 rikoton i namaan tingkonoon id Eropah, Asia, Afrika, om benua-benua Amerika, koposiliu diti do syarikat kapal tulud apangkal di bobos tagayo id pomogunan tumanud ginumu rikoton do  susumakai. Syarikat nopo diti nga nokopuli do 126 pogun togumu mantad ko syarikat-syarikat suai. 

## Sukuon
Silam id Turki

Watas id Turki moden kiwaa noubasanan Silam miagal noubasanan di laid om kiponolikud do hiza kotimpuunon Seljuk om Dayad Osman. Tulun Turki id pisuk koubasanan om susuyan nopo nga tulun Silam. Poingiyon yolo id watas di kikogumuan nopo nga Silam, soira' tuminimporon yolo id Anatolia id siriba pomorintaan Silam. Soginumu 99% mogigion nopo nga tulun Silam sundung pia au koumbal numangan soriuko kokomoi katapatan piadangan diti. Tumanud sinolukan di Eurobarometer, tulun Silam soginumu 94% do ginumu mogigion id Turki. Sundung po ingkaa nga, tumanud tigaitopot*CIA World*, 99.8% mantad mogigion Turki nopo nga Silam. Nga' katalib kotuugan ponoou-Kemal (*Kemalisme*) di Ataturk, i papagayo do piadtiwoyo (*secularisme*, toi *laiklik* id Boros Turki) kogumuan tulun Turki baino sundung pia mongintutunan do Silam, oubas nodi yolo tumanud do koulayan piadtiwoyo om poingidu' o ponoou-opi tiwoyo (*religious conservatism*), ponoou-tuou (*fundamentalism*), om ponoou-nadalaan (*extremism*).

## Sukuon
Turki id Sipoot Olimpik Timpu Alasu 2020

Minampayat o Turki doid Sipoot Olimpik Timpu Talasu 2020 id Tokyo. I nopo pogulu po nga poindalanon daa ii mantad 24 Madas gisom 9 Magus 2020, nga pinoundaliu di o kopoindalanan dii kumaa 23 Madas gisom 8 Magus 2021, gama do pandemik COVID-19. Mantad koimbulayan pogun dii ontok toun 1908, minampayat o atlet Turki do monikid edisi Sipoot Olimpik Timpu Talasu, au kohompit o Sipoot Olimpik 1920 id Antwerp, Sipoot Olimpik 1932 id Los Angeles ontok timpu Kemelesetan Pomogunan om Sipoot Olimpik 1980 id Moscow tu minonokodung do boikot i binuruan do Amerika Syarikat.

Nakaanu o Turki do lobi ogumu pingat mantad ko pingat i naanu ontok Sipoot Olimpik Timpu Talasu 2016 miampai 13 pingat, ii no 2 amas, 2 piok om 9 gangsa, poposiliu dii do kaampayatan bobos nakalantoi pogun dii id sajara Olimpik.

## Nakaanu pingat

## Ponongkiala
Id siriba nopo diti nga katayadan ginumu maamamapayat i nakaampayat id abaabayan dii:

## Mamana

Duo maamampayat Turki nakaanu kinoyonon kumaa Sipoot Olimpik id suang abaabayab recurve sosongulun kusai om recurve sosongulun tondu miampai nakaawi monongkiala id kinoyonon kaapat id sawat ontok Pialaan Kelayakan Benua Eropah id Antalya, Turki, om nakaanu mamapayat montok Abaabayan Tinimungan Mirolot.

## Atletik

## Sukuon
Kolumpisau(tombolog)

**Kolumpisau** nopo nga sumuku do paganakan tombolog Apodidae, i noilaan do spesies tombolog di akawas o tulud. Kouros-uroso nopo diti nga miagal-agal do sualo, nga aiso pionitan miampai spesies tombolog passerine. Kolumpisau nopo diti nga id suang order Apodiformes miampai "burung madu". Kolumpisau jambul diti haro pionitan di osomok miampai do kolumpisau sandad nga kosuang id paganakan di misuai ii nopo nga Hemiprocnidae.

Piagalan id pialatan do kolumpisau miampai sualo nopo nga mantad kowoyowoyoon koposion miagal do kinopogompitan songongi maamaso do tumulud.

Ngaran paganakan nopo diri nga Apodidade mantad boros Greek ἄπους (*ápous*), i kirati do "aiso gakod", i morujuk do sapasang gakod i okoro om oluhoi id kogumuan spesies tombolog tumulud akawas id sawat.

### Spesies
Kiharo piipiro 100 spesies kolumpisau, koubasanan nopo nga milo timungon id suang do duo subfamili om apat puak.

Cypseloidinae

* Puak Cypseloidini

Apodinae

* Puak Collocallini -**tombolog walit**
* Puak Chaeturini- **ekor jarum**
* Puak Apodini- **Kolumpisau tomod**

## Sukuon
Antalya

**Antalya** (di gulu ointutunan sabaagi do **Atalia** toi ko' **Adalia**; mantad boros Greek Pamfilia: Αττάλεια *Attália*) nopo nga ibu kota Wilayah Antalya i poingwiliu id ponong kotonobon do Turki. Tulun mogigion nopo id pogun diti nopo aga-aga do 775,157 tulun mantad di 2007. Kinoyonon nopo diti nga id poingimim om nosorilian do nuluhon, gouton om nogi Laut Mediterranean, kakadaian nopo diti nga kiwaa kokitanan di olumis. Kopotundaan ontok di toun 1970-an id gana podtuongisan nakaanu minamarahung do kakadaian suminiliu do iso kinoyonon do longkod resort sompomogunan di nakalantoi.

## Bandar kembar
Antalya kiwaa 8 kota kembar iri nop tu':

*  Bat Yam, Israel
*  Cheboksary, Chuvashia, Rusia
*  Kazan, Tatarstan, Rusia
*  Nuremberg, Jerman
*  Rostov-Na-Donu, Rusia
*  Taldykorgan, Kazakhstan
*  Austin, Texas, Amerika Syarikat
*  Famagusta, Cyprus Utara

## Intangai nogi

* Watas Antalya

## Sukuon